นภัทร อินทร์ใจเอื้อ

**นภัทร อินทร์ใจเอื้อ** (ชื่อเดิม: ชนินทร์; เกิด 23 ตุลาคม พ.ศ. 2533) ชื่อเล่น **กัน** เป็นนักร้อง นักแสดง พิธีกรชาวไทย ซึ่งเป็นที่รู้จักจากการได้รับตำแหน่งชนะเลิศการแข่งขันรายการเดอะสตาร์ ค้นฟ้าคว้าดาว ปี 6 เมื่อปี พ.ศ. 2553)

## ประวัติ
กันเกิดเมื่อวันที่ 23 ตุลาคม พ.ศ. 2533 จังหวัดสุพรรณบุรี  เป็นบุตรคนกลางของนายชำนาญและนางวรรณา อินทร์ใจเอื้อ จบการศึกษาระดับประถมศึกษาจากโรงเรียนอนุบาลพระบรมราชานุสรณ์ดอนเจดีย์ จังหวัดสุพรรณบุรี จบการศึกษาระดับมัธยมศึกษาจากโรงเรียนสวนกุหลาบวิทยาลัย กรุงเทพมหานคร  จบการศึกษาระดับปริญญาตรี ภาคพิเศษ คณะเศรษฐศาสตร์ มหาวิทยาลัยเกษตรศาสตร์กรุงเทพมหานคร

กันฝึกร้องเพลงตั้งแต่อายุประมาณ 7 ขวบ โดยบิดาเป็นผู้สอน เขาประกวดในรายการ KPN Junior Award ประจำปี พ.ศ. 2543 ซึ่งในขณะนั้นมีอายุเพียง 9 ขวบ และสามารถคว้ารางวัลนักร้องยุวชนดีเด่นแห่งประเทศไทย (ประเภทเพลงไทยลูกทุ่ง) “รางวัลนักเรียนพระราชทาน สมเด็จพระเทพรัตนราชสุดาฯ สยามบรมราชกุมารี

เมื่ออายุได้ 13 ปี สอบเข้าศึกษาต่อระดับมัธยมศึกษาจากโควตาพิเศษด้านดนตรีไทยของโรงเรียนสวนกุหลาบวิทยาลัย พ่อและแม่ส่งกันมาอาศัยอยู่ในวัดราชบุรณราชวรวิหาร ซึ่งอยู่ตรงข้ามโรงเรียน ได้อยู่ห้องนักเรียนเรียนดี

## เข้าสู่วงการบันเทิง
สำหรับเส้นทางการเข้าสู่วงการบันเทิงของกันนั้น เมื่อปี พ.ศ. 2552 กันได้เข้าแข่งขันในรายการ เดอะสตาร์ 5 มาก่อน ด้วยแนวเพลงลูกทุ่ง-ลูกกรุง แต่ไม่ผ่าน จึงได้ฝึกฝนตนเองทางด้านการร้องเพลงจากครูสอนร้องเพลง นนทิยา จิวบางป่า จนในปี 2553 จึงได้มาประกวดอีกครั้งในรายการเดอะสตาร์ 6

### พ.ศ. 2552-2553
#### 2552-2553 ประกวดร้องเพลงในรายการเดอะสตาร์ ค้นฟ้าคว้าดาวปี 5-6: ก่อนเป็นแชมป์รุ่น 6
ในปี พ.ศ. 2552 กันได้เข้าประกวดร้องเพลงในรายการ เดอะสตาร์ 5 ในชื่อเดิม คือ "ชนินทร์ อินทร์ใจเอื้อ" แต่ตกรอบตัวแทนภาค จากนั้นได้ทำศัลยกรรมใบหน้าบางส่วน และเปลี่ยนชื่อเป็น "นภัทร" หลังจากนั้น ในปี พ.ศ. 2553 กันได้เข้าประกวดร้องเพลงในรายการ เดอะสตาร์ 6 และได้ผ่านเข้ารอบ 8 คนสุดท้าย  โดยเมื่อสิ้นสุดการแข่งขัน กันได้คว้าตำแหน่งผู้ชนะเลิศไปครองด้วยเปอร์เซ็นต์ของคะแนนรวมทั้งหมด 61.12%    นับเป็นก้าวแรกในการเข้าสู่วงการบันเทิงของเขา 

#### พ.ศ. 2553 ผลงานหลังเป็นแชมป์รุ่น 6 รายการเดอะสตาร์ ค้นฟ้าคว้าดาว
หลังจากรายการเดอะสตาร์ 6  จบลง ชื่อของ นภัทร  อินทร์ใจเอื้อ ถูกตีพิมพ์ลงบนสื่อสิ่งพิมพ์หลายฉบับด้วยกัน  กันได้ให้สัมภาษณ์หนังสือพิมพ์ สื่อนิตยสารต่าง ๆ  อย่างมากมาย  นอกจากนี้ยังได้ถ่ายแบบลงนิตยสารหลายเล่มด้วยกัน เช่น สุดสัปดาห์ OHO ()  ไฮ () พลอยแกมเพชร  เปรียว  ผู้หญิง  ขวัญเรือน  กุลสตรี  โคเรียน ซีรีส์ แคส () วอลลุ่ม ()  เธอกับฉัน เป็นต้น 

##### เพลง ระยะทำใจ, ยังไงก็รัก และ หวังดีประสงค์รัก
กันมีผลงานเพลงชิ้นแรก ในอัลบั้มเดอะสตาร์ 6 คือเพลง ระยะทำใจ  นอกจากนี้แล้วกันยังได้มีผลงานมิวสิกวิดีโอครั้งแรก เพลง ระยะทำใจ และรวมถึงมิวสิกวิดีโอเพลง ยังไงก็รัก ที่ถ่ายทำร่วมกับเพื่อนๆ อีก 7 คน คือ ริท เรืองฤทธิ์, โตโน่ ภาคิน, เซน กรรฐกรฐ์, เกศ จิณภัค, เกรซ รัชย์ณมณทร์, ไอซ์ ณัฐพัชร์ และ เก่ง วาโย และกันได้ปล่อยเพลงที่ 2 เพลง หวังดีประสงค์รัก จากอัลบั้ม Vietrio & Friends

###### อัลบั้ม กันเอง
ในวันที่ 25 พฤศจิกายน 2553 อัลบั้ม กันเอง อัลบั้มเดี่ยวครั้งแรกในชีวิตของกัน ได้วางแผงเป็นวันแรก เพลงในอัลบั้มที่ได้รับการโปรโมตได้แก่ เฮ้อ เพลงที่ 3 ในชีวิตของกัน เพลงที่ 4 เพลง กันเอง เพลงที่ 5 เพลง ปลุกฉันได้ไหม

### พ.ศ. 2554
#### ละครเรื่อง[[เรือนแพ]]
ละครเรื่องเรือนแพออกอากาศเมื่อวันที่ 20 มิถุนายน - 9 สิงหาคม พ.ศ. 2554 เป็นผลงานละครเรื่องแรกในชีวิตของเขา มีความยาว 30 ตอน กำกับการแสดงโดย สันต์ ศรีแก้วหล่อ เป็นเรื่องราวโศกนาฏกรรมของเพื่อนรัก ที่สุดท้ายมิตรภาพ ความรัก และความผูกพันของเพื่อนต้องแตกหักลงในที่สุด ซึ่งแสดงร่วมกับ ภาคิน คำวิลัยศักดิ์, ยุกต์ ส่งไพศาล และบุษกร ตันติภนา  ซึ่งกันได้ร้องเพลงเรือนแพ เพลงอมตะประกอบละครเรือนแพด้วย ละครเรื่องนี้ถือว่าประสบความสำเร็จในด้านรางวัลเพราะได้รับรางวัลเมขลา ครั้งที่ 24 ประจำปี 2554 จำนวน 2 รางวัล คือรางวัลมณีเมขลาดีเด่นยอดนิยม ประเภท ดารานำชายดีเด่นยอดนิยม (นภัทร อินทร์ใจเอื้อ) และรางวัล มณีเมขลาดีเด่นยอดนิยม ประเภท ละครดีเด่นยอดนิยม (เรือนแพ) และส่งให้ภาคิน คำวิลัยศักดิ์ คว้ารางวัลนักแสดงนำชายดีเด่น จากเวทีรางวัลโทรทัศน์ทองคำ ครั้งที่ 26 อีกด้วย
  
#### ถึงไหนถึงกัน คอนเสิร์ต
24 - 25 กันยายน 2554 กันเปิดคอนเสิร์ตเดี่ยวเต็มรูปแบบครั้งแรกในชีวิต จำนวน 2 รอบ ณ รอยัล พารากอน ฮอลล์ ด้วยเพลงเพราะกว่า 30 เพลง กันเป่าขลุ่ยโชว์เพลง “น้ำตาแสงใต้”, ชวน สน ส่งไพศาล มาบรรเลงเปียโนเพราะๆ ร้องเพลง “แค่คิดถึงกัน”, ครวญเพลง“เรือนแพ”กับคุณอาชรินทร์ นันทนาคร, ควงมัดหมี่-พิมพ์ดาว นางเอกคู่ขวัญจากละครเวที “สี่แผ่นดิน เดอะมิวสิคัล” มาโชว์เพลงซึ้ง “คิดถึง”, ดวลเมดเล่ย์ลูกทุ่งเมืองสุพรรณกับสาว เปา-เปาวลี, ฮากับ 3 หนุ่ม กัน-ริท-โตโน่ ที่งัดมุกเด็ดๆ มาเผากันเองบนเวที และปิดท้ายคอนเสิร์ตในเพลงซึ้งๆ “พยุง” และ “ข้างๆ หัวใจ” เพื่อขอบคุณแฟนๆ 

#### ละครเวทีเรื่อง [[สี่แผ่นดิน]] เดอะมิวสิคัล
เปิดการแสดง 30 พฤศจิกายน 2554 ถึง 24 มีนาคม 2555 จำนวน 101 รอบการแสดง ที่โรงละคร เมืองไทยรัชดาลัย เธียเตอร์ ละครเวทีที่ได้ถ่ายทอดความจงรักภักดีเรื่องหนึ่งที่ยังอยู่ในความทรงจำของประชาชนชาวไทย ผลงานละครเวทีเรื่อง สี่แผ่นดิน เดอะมิวสิคัล เป็นการเผยแพร่พระราชกรณียกิจของพระมหากษัตริย์ ให้ปวงชนชาวไทยได้ระลึกและตระหนักถึงพระมหากรุณาธิคุณที่ทุกพระองค์ทรงมีต่อพสกนิกรชาวไทย รวมถึงเพื่อร่วมฉลอง 100 ปีชาตกาลหม่อมราชวงศ์คึกฤทธิ์ ปราโมช ผู้ประพันธ์ และเป็นส่วนหนึ่งของผลงานเทิดพระเกียรติ เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 กำกับการแสดงโดย ถกลเกียรติ วีรวรรณ
กันรับบท คุณเปรม (วัยหนุ่ม)  สำหรับ “แม่พลอย” ตัวละครเอกของเรื่อง (รับบทโดยสินจัย เปล่งพานิช) ชีวิตของเธอ มีเพียง “สถาบันพระมหากษัตริย์” ที่เป็นเครื่องยึดเหนี่ยวจิตใจและหัวใจที่เต็มเปี่ยมไปด้วยความจงรักภักดี ซึ่งในแต่ละรัชกาลต่างต้องประสบกับเหตุการณ์สำคัญมากมายในชีวิต เริ่มต้นเหตุการณ์เลิกทาส(รัชกาล 5) การรับอารยธรรมจากตะวันตก(รัชกาล 6) เหตุการณ์อภิวัฒน์ พ.ศ. 2475(รัชกาล 7) และสงครามโลกครั้งที่ 2(รัชกาล 8) จวบจนวาระสุดท้ายของแม่พลอยที่ได้เห็นพระบาทสมเด็จพระเจ้าอยู่หัวภูมิพลอดุลยเดช (รัชกาล 9) เสด็จฯ กลับมาเมืองไทย 

ระหว่างช่วงเปิดการแสดง กันได้ล้มป่วยเป็นลำไส้อักเสบ จนอาเจียนระหว่างเล่น ในช่วงเช้าของวันพุธซึ่งเป็นวันทำการแสดง

ในปี พ.ศ. 2557 ทางซีเนริโอ&nbsp;ได้นำกลับมาจัดแสดงที่เมืองไทยรัชดาลัย เธียเตอร์อีกครั้ง เพราะเข้ากับสถานการณ์บ้านเมือง พร้อมเปลี่ยนนักแสดงใหม่เพื่อต้องการความแปลกใหม่ เริ่มแสดง 17 กรกฎาคม พ.ศ. 2557 ถึง 24 สิงหาคม พ.ศ. 2557&nbsp;รวม 50 รอบ

และในปี 2560 ทางซีเนริโอ ได้นำกลับมาแสดงใหม่ในช่วงเดือนสิงหาคม เริ่มแสดง วันที่ 8 สิงหาคม 2560 ถึง 10 ธันวาคม 2560 รวม 63 รอบ (โดยไม่รวมรอบ Gala)

(พักการแสดงตั้งแต่วันที่ 9 ตุลาคม - 10 พฤศจิกายน 2560 เพื่อถวายความอาลัยในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช)

ในการนี้&nbsp;สมเด็จพระเจ้าอยู่หัวมหาวชิราลงกรณ บดินทรเทพยวรางกูร&nbsp;ทรงพระกรุณาโปรดเกล้าโปรดกระหม่อมให้&nbsp;พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ&nbsp;เสด็จแทนพระองค์ทอดพระเนตรละครเวที&nbsp;"สี่แผ่นดิน เดอะมิวสิคัล" รอบปฐมทัศน์ วันที่ 8 สิงหาคม 2560

### พ.ศ. 2556
#### ละครโทรทัศน์เรื่อง [[คู่กรรม]]
ในปี พ.ศ. 2556 กันยังมีผลงานละครที่ลงจอ เรื่อง คู่กรรม บทประพันธ์ ของ ทมยันตี รับบท วนัส ซึ่งเล่นร่วมแสดงกับ สุกฤษฎิ์ วิเศษแก้ว, หนึ่งธิดา โสภณ, ปวีณา ชารีฟสกุล, โฉมฉาย ฉัตรวิไล, จุตินันท์ ภิรมย์ภักดี, สรพงษ์ ชาตรี, สุพรรษา เนื่องภิรมย์, ภูริ หิรัญพฤกษ์, อุดมพร คชหิรัญ, กลศ อัทธเสรี, เกรียงไกร อุณหะนันท์, โอลิเวอร์ พูพาร์ท, อัจฉราพรรณ ไพบูลย์สุวรรณ, เป็ด เชิญยิ้ม, รอง เค้ามูลคดี, กรุง ศรีวิไล, ไปรมา รัชตะ, นิรุตติ์ ศิริจรรยา, พงศ์สิรี บรรลือวงศ์ และนักร้องน้องใหม่จาก The Star 8 ศุภัคชญา สุขใบเย็น, อติรุจ กิตติพัฒนะ กันได้ร้องเพลงคำสัญญา(เพลงแทนความรู้สึกจากละครคู่กรรม)ออกมาในปีเดียวกัน

### พ.ศ. 2557
#### ร้องเพลงประกอบภาพยนตร์อมตะเรื่อง "แผลเก่า"
22 กรกฎาคม 2557 ภาพยนตร์อมตะเรื่อง "แผลเก่า" ของผู้กำกับ"หม่อมน้อย - หม่อมหลวง พันธุ์เทวนพ เทวกุล"ได้ "กัน - นภัทร อินทร์ใจเอื้อ" มาถ่ายทอดบทเพลงอมตะของภาพยนตร์เรื่องนี้ในเพลง "เคียงเรียม" "แสนแสบ" "สั่งเรียม" และ "ลำนำแผลเก่า" 

### พ.ศ. 2558

#### รายการ 4 โพดำ (4 กุมภาพันธ์ 2558 - 27 มกราคม 2559)
ออกอากาศครั้งแรกทางช่องวัน เมื่อวันพุธที่ 4 กุมภาพันธ์ 2558  เวลาออกอากาศ ทุกวันพุธ 22:20 - 23:30 น. และ 22.15 - 23.25 น.

#### ละครทีวีเรื่อง[[บัลลังก์เมฆ]]
วันที่ 18 พฤษภาคม พ.ศ. 2558 - 10 สิงหาคม พ.ศ. 2558 กันได้มีผลงานการแสดงละครทีวีอีกครั้ง เรื่อง บัลลังก์เมฆ รับบท ปรก รุประมาณ กำกับการแสดงโดย สันต์ ศรีแก้วหล่อ ซึ่งเล่นร่วมแสดงกับ พิยดา จุฑารัตนกุล, ศรราม เทพพิทักษ์, ปฏิภาณ ปฐวีกานต์, สมชาย เข็มกลัด, เจษฏ์พิพัฒ ติละพรพัฒน์, ณัฐจารี หรเวชกุล, จุฑาวุฒิ ภัทรกำพล, ญานนีน ภารวี ไวเกล, เรวิญานันท์ ทาเกิด เป็นต้น บท ปรก รุประมาณ เป็นลูกชายคนรองที่เกิดกับเกื้อ ปรกเป็นลูกที่เจียมเนื้อเจียมตัวและเชื่อฟังแม่เสมอ แต่สุดท้ายเขาก็ต้องขัดใจแม่เพราะแม่สั่งให้เขาเลิกคบหากับนิชา แต่ปรกยังคงดื้อดึงจนได้แต่งงานกับนิชา โดยความช่วยเหลือของพ่อเกื้อ แต่ท้ายที่สุดปานรุ้งก็ไม่ยอมรับนิชาอยู่ดี 

### พ.ศ. 2559
#### ลมหายใจ เดอะมิวสิคัล
ระหว่างวันที่ 4 สิงหาคม - 11 กันยายน 2559 ลมหายใจ เดอะมิวสิคัล เป็นละครเวทีในรูปแบบละครเพลง ประเภทจูคบ็อกซ์ มิวสิคัล (อังกฤษ: Jukebox Musical) ของบริษัท ซีเนริโอ จำกัดเป็นการร่วมมือของ ถกลเกียรติ วีรวรรณ ผู้สร้างและผู้กำกับละครเวทีชื่อดัง และบอย โกสิยพงษ์ นักร้องและนักแต่งเพลงคุณภาพ โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงกำกับการแสดงโดย สันติ ต่อวิวรรธน์ เป็นเรื่องราวที่ว่าเมื่อชายคนหนึ่งที่คิดจะ "หยุด" ชีวิคอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้นเพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป  นำแสดงร่วมกับ หนึ่งธิดา โสภณ ศักดิ์สิทธิ์ เวชสุภาพร และ ธนพร แวกประยูร

ต่อคำถามที่ว่าอยู่วงการมา 6 ปี เล่นละครเวทีมา 3 เรื่องรู้สึกยังไงกับศาสตร์ละครเวที เขากล่าวว่า เขาเล่นละครเวทีมา 3 เรื่อง แต่ 4 ครั้ง คือ สี่แผ่นดิน 2 เวอร์ชัน มิสไซง่อน และมาเรื่องนี้ อย่างตอนสี่แผ่นดิน 2 เวอร์ชัน เล่นรวมกันประมาณ 155 รอบ เพราะเวอร์ชันแรก เล่นเกิน 100 รอบ สำหรับผมรู้สึกว่า เสน่ห์ของละครเวทีอยู่ทั้งที่คนแสดงและคนดู อย่างคนแสดง ต้องแสดงออกมายังไง ที่ไม่ให้รู้สึกว่าตัวเองเล่นซ้ำๆ ในคำพูดเดิม บทเดิม แต่ต้องทำให้ตัวเองไม่รู้สึกเบื่อที่จะพูด แต่ต้องจำให้ได้ว่า เราแสดงอะไรออกไป สำหรับคนดู ก็จะได้ความรู้สึกว่าได้ดูอะไรใหม่ๆ ไม่เหมือนกันเลยสักรอบ เพราะแต่ละรอบ จะไม่เหมือนกันเลย ทั้งสำหรับคนแสดงและคนดู ผมว่าเสน่ห์ของละครเวทีอยู่ที่ การที่คนแสดงและคนดูมีความรู้สึกร่วมกัน ณ อารมณ์นั้น

25 พ.ค. 2559 ซึ่งในระหว่างที่ซ้อมละครเวทีเรื่องนี้ กันได้รับบาดเจ็บจากการเตะฟุตบอลแล้วเกิดอุบัติเหตุเอ็นข้อเท้าฉีก ต้องใส่เฝือกอยู่ประมาณ 1 เดือน

#### ได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559
15 มิ.ย. 2559 กัน นภัทรได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559 จากสำนักงาน ป.ป.ส. โดยคัดเลือกบุคคลที่มีชื่อเสียง มีความประพฤติที่ดีและเป็นแบบย่างให้แก่เยาวชน โดยเฉพาะอย่างยิ่งต้องไม่มีประวัติยุ่งเกี่ยวกับ ยาเสพติด ร่วมกับศิลปินอีก 5 ท่าน ได้แก่ ป๋อ ณัฐวุฒิ สกิดใจ, ปุ๊กลุก ฝนทิพย์ วัชรตระกูล, เปาวลี พรพิมล เฟื่องฟุ้ง, เมสซี่เจ ชนาธิป สรงกระสินธ์ และ น้องณัชชา ณัชชาวีณ์ โกศลพิศิษฐ์

#### เป็นตัวแทนประชาสัมพันธ์จังหวัด จ. กิฟุ ประเทศญี่ปุ่น
วันที่ 28 ก.ย.-2 ต.ค. 2559 นภัทรได้รับเกียรติจาก จ. กิฟุ ประเทศญี่ปุ่น ให้เป็นตัวแทนประชาสัมพันธ์จังหวัด โดยเดินทางไปสัมผัสบรรยากาศ ศิลปวัฒนธรรม สถานที่ท่องเที่ยวทางมรดกโลก อาหารญี่ปุ่น และกิจกรรมต่าง ๆเช่น เก็บแอปเปิ้ลที่ฟาร์ม ไหว้พระ ชมเทศกาลโคมไฟกระดาษที่ประทับใจและอบอุ่น ชมศิลปะท้องถิ่นต่างๆ ชมวิวธรรมชาติและสัมผัสวิถีชีวิตที่เรียบง่าย

#### เข้าพิธีอุปสมบท
วันที่ 10 ธันวาคม 2559 นภัทรได้เข้าพิธีอุปสมบท มีกำหนด 15 วันเพื่อทดแทนคุณบุพการี ที่วัดโพธาราม จ.สุพรรณบุรี  โดยก่อนถึงวันบวชยังมีงานที่ต้องรับผิดชอบอยู่หลายอย่าง แต่ก็ได้พยายามหาเวลาท่องบทสวดไปเรื่อยๆ และได้กล่าวขอขมาลาบวช ขออโหสิกรรมทุกๆท่านที่มีส่วนเกี่ยวข้องในชีวิต โดยตั้งใจจะบวชให้ยาย, ระลึกถึงคุณพ่อแม่และเพื่อถวายเป็นพระราชกุศลแด่พระเจ้าอยู่หัวรัชกาลที่9 วันที่ 10 ธันวาคม 2559 วันบวช มีพระธรรมพุทธิมงคล จากวัดป่าเลไลยก์วรวิหาร เป็นพระอุปัชฌาย์ ได้ฉายา 'อินฺทวํโส' (อิน-ทะ-วัง-โส) แปลว่า วงศ์ของพระอินทร์ หรือ เชื้อสายของพระอินทร์ โดยช่วงแรกจะจำพรรษาอยู่ที่วัดโพธาราม จากนั้นจะเดินทางไปจำพรรษาที่วัดป่าเลไลยก์วรวิหาร อ.เมือง จ.สุพรรณบุรี และช่วงท้ายจะไปจำพรรษาที่วัดราชบุรณราชวรวิหาร(วัดเลียบ) เชิงสะพานพระพุทธยอดฟ้า แขวงวังบูรพาภิรมย์ เขตพระนคร กรุงเทพมหานคร ซึ่งเป็นวัดที่ได้เคยอาศัยอยู่สมัยเรียนมัธยมที่โรงเรียนสวนกุหลาบวิทยาลัย และจะลาสิกขาที่วัดเลียบ ในงานแห่นาคจากบ้านไปยังอุโบสถวัดโพธาราม ระยะห่างจากบ้านประมาณ 1 กม.

### พ.ศ. 2561
#### การร่วมงานเป็นพาร์ทเนอร์กับค่ายเพลงเลิฟอีส เอนเตอร์เทนต์เมนต์
วันที่ 4 กุมภาพันธ์ 2561 บอย โกสิยพงษ์ ได้ใช้เวทีคอนเสิร์ต BOYdKO50th # 1 RHYTHM & Boyd The Concert ประกาศว่า กันได้ย้ายสังกัดเพลงจากค่ายเอ็กแซ็กท์มิวสิคของ จีเอ็มเอ็ม แกรมมี่ มาอยู่ค่ายเลิฟอีสตั้งแต่วันที่ 4 กุมภาพันธ์เป็นต้นไป สร้างความตกตะลึงและความน่าสงสัยให้กับผู้เข้าร่วมคอนเสิร์ตและแฟนเพลงของนภัทรอย่างมากเนื่องจากว่าสัญญาเดิมที่ทำไว้กับเอ็กแซ็กท์ยังไม่หมดลง รวมถึงนภัทรยังมีรายการที่ออกอากาศอยู่ในช่องวัน และละครที่รอออกอากาศอีกไม่น้อย ภายหลังนภัทรได้ให้สัมภาษณ์กับผู้สื่อข่าวบันเทิงว่า ตนตัดสินใจย้ายค่ายเพลงเพราะเชื่อฝีมือและประสบการณ์ของคุณบอย โกสิยพงษ์ แต่ตนก็ยังคงทำงานอื่นๆ ที่ไม่ใช่งานเพลงร่วมกับเอ็กแซ็กท์อยู่ตามสัญญาที่มีอยู่เดิม เท่ากับว่านภัทรถือสัญญาทั้งหมดสองสัญญา คือสัญญางานแสดงกับเอ็กแซ็กท์ และสัญญางานเพลงกับเลิฟอีส

### พ.ศ. 2562
#### ละคร ลูกกรุง
กันได้มีผลงานการแสดงละครทีวีอีกครั้ง เรื่อง ลูกกรุง รับบท รวิน บุญเจือ กำกับการแสดงโดย กรัณย์ คุ้มอนุวงศ์ ซึ่งเล่นร่วมแสดงกับ มารี เบรินเนอร์, ดอม เหตระกูล, วิลลี่ แมคอินทอช, รามาวดี นาคฉัตรีย์, ณัฏฐ์ เทพหัสดิน ณ อยุธยา, กุลมาศ ลิมปวุฒิวรานนท์, ณัฏฐ์ ทิวไผ่งาม, สุทธิพงษ์ วัฒนจัง, ภัณฑิลา วิน ปานสิริธนาโชติ, ชรัส เฟื่องอารมย์ ,จีรวัฒน์ ยศสุพรรณพร เป็นต้น 

บท รวิน บุญเจือ เป็นนักร้องเพลงลูกกรุงที่มีน้ำเสียงอันไพเราะเหมือนมีมนต์สะกด ได้มาพบรักกับ เพชรลดา (มารี เบรินเนอร์) ลูกสาวนายทหารชั้นผู้ใหญ่ ฐานะทางสังคมที่ต่างกัน กลายเป็นอุปสรรคขัดขวางความรักระหว่างเขาและเธอ ทั้งคู่จะฝ่าฟันอุปสรรคครั้งนี้ไปได้อย่างไร ห้ามพลาดเส้นทางความรักของ รวิน-เพชรลดา ผ่านบทเพลงลูกกรุงอันแสนไพเราะ ในละครฟอร์มยักษ์ลูกกรุง ออกอากาศวันแรก วันที่ 16 พฤษภาคม 2562 โดยออกอากาศทุกวันจันทร์ - พฤหัสบดี เวลา 20.10 น. ทาง ช่องวัน 31

#### รายการ The Golden Song เวทีเพลงเพราะ
กันมีผลงานตัดสินรายการประกวดร้องเพลงเป็นครั้งแรก ในรายการ The Golden Song เวทีเพลงเพราะ ซึ่งเป็นรายการประกวดร้องเพลงที่มุ่งเน้นการถ่ายทอด ส่งเสริม และอนุรักษ์เพลงไทยในยุคดั้งเดิม เช่น เพลงไทยเดิม เพลงสุนทราภรณ์ เพลงลูกกรุง เพลงสตริงยุค 70 ถึง 80 เป็นหลัก โดยเป็นกรรมการร่วมกับ สุธีศักดิ์ ภักดีเทวา, สุดา ชื่นบาน และ สุวนันท์ ปุณณกันต์ มาจนถึงปัจจุบัน

### พ.ศ. 2564
#### ละคร ผู้ใหญ่สันต์ กำนันศรี
กันได้มีผลงานการแสดงละครโทรทัศน์อีกครั้งเรื่อง เรื่อง ผู้ใหญ่สันต์ กำนันศรี รับบท โอ่ง กำกับการแสดงโดย พงษ์ศักดิ์ ฉิมเจริญ ซึ่งแสดงร่วมกับ ศักดิ์สิทธิ์ แท่งทอง , สุจิรา อรุณพิพัฒน์ , ภาลฎา ฐิตะวชิระ , ภูศิลป์ วารินรักษ์ , ฮาย ชุติมา , รุ่งรดา รุ่งลิขิตเจริญ , เกริก ชิลเลอร์ , วราวุธ โพธิ์ยิ้ม , อรภัสญาน์ สุกใส , ตี๋ ดอกสะเดา , จตุรงค์ มกจ๊ก , วรินทราย เจียรนันทรานนท์ , 
และ องุ่น ดวลเพลงชิงทุน

บท โอ่ง เป็นเกษตรกรหนุ่มนักพัฒนา หน้าหล่อ เสียงใส ขวัญใจชาวดอนแจ่ม นักศึกษาจบใหม่ต้องการมาพัฒนาบ้านเกิด ที่ตำบลดอนแจ่ม ที่มีผู้ใหญ่สันต์ และกำนันศรี สองผู้นำชุมชนคู่กัดเป็นผู้ดูแล โดยที่กำนันศรี เป็นแม่ของโอ่ง และเรื่องราวความรัก ระหว่างโอ่ง กับวิว หลานสาวของผู้ใหญ่สันต์ กับยอร์ช หนุ่มอารมณ์ดีขี้กวน ลูกของเฮียย้ง เจ้าของโรงสีภายในชุมชน ที่คอยสร้างปัญหาโดยการปั่นหัวชาวบ้านให้ต่อต้านแผนการพัฒนาดอนแจ่ม งานนี้จึงต้องระดมคนรุ่นใหม่เข้ามาบริหารจัดการและให้ความรู้แก่ชาวบ้าน พร้อมต่อสู้กับนายทุนหน้าเลือดให้หมดไปจากชุมชน เรื่องราวสุดชุลมุนวุ่นวายของชาวดอนแจ่มจึงเกิดขึ้น โดยออกอากาศทุกวันจันทร์-วันพฤหัสบดี เวลา 1 ทุ่มตรง เริ่มออกอากาศตอนแรก วันจันทร์ที่ 3 พฤษภาคม ทาง ช่องวัน 31

#### การย้ายสังกัดในการทำเพลงไปค่ายเลิฟอีส เอนเตอร์เทนต์เมนต์
จากที่กันได้มาร่วมงานกับทางเลิฟอีส เอนเตอร์เทนเมนต์ เมื่อปี 2561 ภายหลังทางเลิฟอีส ได้มีการยุติบทบาทการทำงานของบอย โกสิยพงษ์ และได้มีการแต่งตั้งกรรมการบริษัทเป็น เทพอาจ กวินอนันต์ จึงทำให้กัน ได้เซ็นสัญญาใหม่กับทางเลิฟอีส เอนเตอร์เทนเมนต์อีกครั้ง ในฐานะศิลปินเต็มตัวกับทางเลิฟอีส ซึ่งผลงานในด้านเพลง ทางเลิฟอีสจะเป็นผู้ดูแลทั้งหมด ส่วนด้านของการแสดงและผลงานอื่น ๆ ยังคงเป็นช่องวัน 31 เป็นผู้ดูแล

### พ.ศ. 2565
ในวันที่ 4–9 ตุลาคม พ.ศ. 2565 นภัทรได้แสดงใน *Jaymart Group Presents หมู่ 2* ของอุดม แต้พานิช ที่ทรู ไอคอน ฮอลล์ในไอคอนสยาม

### พ.ศ. 2566
กัน นภัทรได้มีผลงานในหลากหลายด้านในปีเดียว ทั้งผลงานเพลงใหม่ถึง 4 เพลง, Cover เพลงร่วมกับศิลปินอื่น ๆ, ละครโทรทัศน์, ภาพยนตร์ และคอนเสิร์ตใหญ่ที่ไปจัดแสดงถึงสหรัฐถึง 2 คอนเสิร์ตด้วยกัน รวมถึงงานภายใน ณ ประเทศญี่ปุ่น

#### ผลงานเพลง และ COVER
* เพลง ดวงจันทร์ ประกอบภาพยนตร์ ดับแสงรวี (After Sundown) 
* เพลง คนขี้เหงา (Home Alone) Ft. พีรวัส แสงโพธิรัตน์ 
* เพลง ฝันที่แปลว่าเธอ ประกอบละคร ไมโครโฟนม่วนป่วนรัก 
* เพลง เคียงขวัญ ประกอบละคร พรหมลิขิต

#### ผลงานการแสดง
ดับแสงรวี (After Sundown) เป็นภาพยนตร์แนวโรแมนติก-สยองขวัญ ซึ่งถือเป็นผลงานการแสดงภาพยนตร์เรื่องแรกของกัน นภัทร และได้ร่วมแสดงกับเพื่อนสนิทจากเวที The Star 6 อย่าง เรืองฤทธิ์ ศิริพานิช เข้าฉายเมื่อวันที่ 20 กรกฎาคม ที่ผ่านมา ณ โรงภาพยนตร์ในเครือเมเจอร์ ซีนีเพล็กซ์ ทั่วประเทศ

**ไมโครโฟนม่วนป่วนรัก** กันได้มีผลงานการแสดงละครโทรทัศน์อีกครั้ง รับบท สาธิต (พระเอก) กำกับการแสดงโดย จาริวัฒน์ อุปการไชยพัฒน์ และ รัตนพงษ์ วันละ ซึ่งแสดงร่วมกับ อัญชสา มงคลสมัย, เอกชัย ศรีวิชัย, ข้าวทิพย์ ธิดาดิน, อัครัฐ นิมิตรชัย, นกน้อย อุไรพร และอีกมากมาย ออกอากาศตอนแรกทางช่อง ONE31 เมื่อวันที่ 15 กันยายน ที่ผ่านมา

### พ.ศ. 2568
#### ซีรีส์ Last Meal Universe อาหารมื้อสุดท้ายก่อนโลกกลายเป็นทางด่วนอวกาศ
ซีรีส์วายเต็มตัวเรื่องแรกของ กัน นภัทร กับบทบาท **ชนแดน** หนุ่มออฟฟิศที่ลาออกมาสืบทอดร้านข้าวแกงใต้คอนโดแห่งหนึ่ง ซึ่งเขาเป็นพ่อค้าข้าวราดแกงที่มีฝีมือการทำอาหารเป็นเลิศ หลังจากที่ชุณห์ (เรืองฤทธิ์ ศิริพานิช) ได้ลิ้มลองรสชาติอาหารของชนแดน ชุณห์ดันมาติดใจอาหารไทยที่แสนเรียบง่ายของชนแดน และลังเลต่อภารกิจที่ได้รับมอบหมาย ชะตากรรมของโลกทั้งหมดจึงตกอยู่ในมือของพ่อครัวร้านอาหารกล่องคนนี้

### พ.ศ. 2569
#### ภาพยนตร์ [[กิ่งแก้ว (ภาพยนตร์ปี พ.ศ. 2569)]]
กัน นภัทร ได้ร่วมแสดงภาพยนตร์เรื่อง กิ่งแก้ว โดยรับบทนักแสดงนำครั้งแรก กับบทบาทของ **เหม** ทนายอาสา อดีตคนรักของกิ่งแก้ว (ทราย เจริญปุระ) หญิงสาวที่มีอาการทางจิต ที่เนื้อเรื่องมีการอ้างอิงมาจากคดีสะเทือนขวัญในอดีต ที่รู้จักกันในนาม *กิ่งแก้ว ลอสูงเนิน* โดย เหม เป็นตัวละครที่ถูกสร้างขึ้นมาใหม่สำหรับภาพยนตร์เรื่องนี้โดยเฉพาะ ไม่มีตัวตนอยู่จริง

## งานเพื่อสังคม
* ปี 2556
** 1 กุมภาพันธ์ 2556 นภัทรร่วมถ่ายแฟชั่นในโครงการ “เอทูแซด เลิฟ แชริตี้” (AIIZ Love Charity ครั้งที่ 7) มีกิจกรรมขายเสื้อ, โปสการ์ดและประมูล มียอดประมูลสูงถึง 785,000 บาท รายได้จากการจำหน่ายหลังหักค่าใช้จ่าย นำไปช่วยเหลือด้านการผ่าตัดหัวใจในมูลนิธิเด็กโรคหัวใจ ในพระอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
** 18 - 19 กรกฎาคม 2556 นภัทรร่วมงานกาชาดคอนเสิร์ต ครั้งที่ 40 ณ หอประชุมใหญ่ ศูนย์วัฒนธรรมแห่งประเทศไทย โดยมีวัตถุประสงค์เพื่อหารายได้(โดยไม่หักค่าใช้จ่าย)โดยเสด็จพระราชกุศลบำรุงสภากาชาดไทย
** 24 สิงหาคม 2556 นภัทรจัดคอนเสิร์ตการกุศลร่วมกับเรืองฤทธิ์ ศิริพานิชเพื่อวัดพระบาทน้ำพุ ครั้งที่ 3 ณ โรงละครแห่งชาติภาคตะวันตก จ.สุพรรณบุรี
* ปี 2557 
** 5 มกราคม 2557 ร่วมแสดงในพิธีเปิดการแข่งขันกีฬาแห่งชาติ ครั้งที่ 42 "สุพรรณบุรีเกมส์"
** 11 สิงหาคม 2557 นภัทรแสดงมินิคอนเสิร์ตการกุศล ณ ชั้น 5 พารากอน ซีนีเพล็กซ์ โดยบริษัท สหมงคลฟิล์ม อินเตอร์เนชั่นแนล จำกัด และภาพยนตร์เรื่อง แผลเก่า ในกิจกรรม "60 ปี แห่งรอยยิ้มและความสุข" เพื่อร่วมเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวโรกาสครบรอบ 60 พรรษา รายได้จากการจำหน่ายบัตร (หลังหักค่าใช้จ่าย) สมทบทุนศิริราชมูลนิธิ โครงการเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี 60 พรรษา เพื่อการรักษาผู้ป่วยด้อยโอกาสที่มีค่าใช้จ่าย และใช้เทคโนโลยีสูง
* ปี 2558
** 2 เมษายน 2558 นภัทรเป็นศิลปินรับเชิญของกองทัพไทยในงานมหกรรมดนตรีไทยเฉลิมพระเกียรติฯ “สังคีตสามัคคีเฉลิมบรมราชกุมารี 60 พรรษา เฉลิมพระเกียรติ สมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558”
** 4 สิงหาคม 2558 ร่วมประชาสัมพันธ์การจำหน่ายดอกมะลิ เนื่องในโอกาสวันแม่แห่งชาติประจำปี 2558 รายได้จากการจำหน่ายจะทูลเกล้าฯ ถวายโดยเสด็จพระราชกุศลและช่วยเหลือผู้ยากไร้ทั่วประเทศ
** 16 สิงหาคม 2558 นภัทรร่วมงาน@Bike For Mom ปั่นเพื่อแม่ กิจกรรมจักรยานเฉลิมพระเกียรติ สมเด็จพระนางเจ้าฯ พระบรมราชินีนาถเนื่องในโอกาสมหามงคลเฉลิมพระชนมพรรษา 83 พรรษา 12 สิงหาคม 2558
** 26 กันยายน 2558 นภัทรจัดคอนเสิร์ตการกุศลร่วมกับเรืองฤทธิ์ ศิริพานิช แด่ผู้ป่วยวัดตรีวิสุทธิธรรม ณ โรงละครแห่งชาติภาคตะวันตก จ.สุพรรณบุรี
** 18 ตุลาคม 2558 ร่วมงานวิ่งการกุศล “สวนกุหลาบ มินิมาราธอน” ครั้งที่ 2 จัดขึ้นเพื่อระดมทุนเพื่อใช้ในกิจกรรมของสมาคมศิษย์เก่าสวนกุหลาบวิทยาลัยฯ
** 11 ธันวาคม 2558 นภัทรร่วมงาน@Bike for Dad ปั่นเพื่อพ่อ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 88 พรรษา 5 ธันวาคม 2558
*ปี 2559 
** 26 มิถุนายน 2559 วันต่อต้านยาเสพติด นภัทรได้รับคัดเลือกให้เป็นพรีเซนเตอร์วันต่อต้านยาเสพติดโลก ประจำปี 2559 สำนักงาน ป.ป.ส พิจารณาบุคคลที่มีความประพฤติดีและมีชื่อเสียง คัดเลือกให้เป็น "ต้นแบบเยาวชนร่วมรณรงค์ประชาสัมพันธ์ต่อต้านยาเสพติด ประจำปี 2559
** 8 พฤษภาคม 2559 จัดงานคอนเสิร์ตการกุศล 6 ปีแห่งสายใย เพราะลมหายใจที่รัก"กัน"
** 3 ธันวาคม 2559 จัดงานคอนเสิร์ตการกุศล 26th Gun Napat's Birthday Charity ณ หอประชุมใหญ่ มหาวิทยาลัยเทคโนโลยีราชมงคลกรุงเทพ เขตบพิตรพิมุขมหาเมฆ
** 25 ธันวาคม 2559 นภัทรร่วมกับแฟนคลับ ร่วมงานการทอดผ้าป่าเพื่อการศึกษาช่วยโรงเรียนวัดชีธารามซึ่งประสบเหตุเพลิงไหม้อาคารเรียนเสียหายทั้งหลัง จำนวน 570,139.25 บาท

## ผลงาน
### เพลง
* **เพลงประกอบละคร [[ใต้ฟ้าตะวันเดียว]]**
** เพลง เธอจะเลือกใคร 
* **อัลบั้ม [[เดอะสตาร์ ค้นฟ้าคว้าดาวปี 6|เดอะสตาร์ 6]]** 
** เพลง ระยะทำใจ 
** เพลง ยังไงก็รัก  
** เพลง เพื่อดาวดวงนั้น  
* **อัลบั้ม Vietrio & Friends** 
** เพลง หวังดีประสงค์รัก VieTrio Feat. กัน เดอะสตาร์
* **อัลบั้ม กันเอง**
** เพลง กันเอง (Feat. วิชญาณี เปียกลิ่น)
** เพลง เฮ้อ
** เพลง แค่คิดถึงกัน
** เพลง หวังดีประสงค์รัก Feat. VieTrio
** เพลง ปลุกฉันได้ไหม
** เพลง กันและกัน
** เพลง รักควรมีแค่สองคน
** เพลง ระยะทำใจ
** เพลง อยากให้รักมากกว่า
** เพลง พยุง
* **อัลบั้มเพลงประกอบละคร [[เรือนแพ]]**
** เพลง เรือนแพ
** เพลง ข้างๆหัวใจ
** เพลง วันเพ็ญ (V.POP)
** เพลง รอยรักรอยเล็บ
** เพลง รักเอย
** เพลง น้ำตาแสงไต้
** เพลง อาลัยรัก
** เพลง โลกนี้คือละคร
** เพลง นกขมิ้น
** เพลง วันเพ็ญ (V.ลูกกรุง)
* **อัลบั้มเพลงประกอบละครเวที สี่แผ่นดินเดอะมิวสิคัล**
** เพลง ขนมจีนแห่งบางปะอิน
** เพลง พลอย
** เพลง สราญรมณ์
** เพลง ภาพ
** เพลง อาจเคยเป็นคนไม่ดี
** เพลง อาจเคยเป็นคนไม่ดี (V.POP)
* **อัลบั้ม Club Friday Based On True Story By เอิ้น พิยะดา**
** เพลง ฉันรักไม่พอหรือเธอขอมากไป 
* **อัลบั้ม ACTS TRACK 8**
** เพลง หนึ่งในพันล้าน (Ost.ละคร บ่วงวันวาร ช่อง 5)
** เพลง รักเธอนิรันดร์ Ost.ละคร บ่วงวันวาร ช่อง 5)
* **อัลบั้ม เพลงแทนความรู้สึกจากละคร[[คู่กรรม]]**
** เพลง คำสัญญา (Ost.ละครคู่กรรม ช่อง 5)
* **เพลงประกอบภาพยนตร์ [[แผลเก่า]]**
** เพลง ลำนำแผลเก่า
** เพลง แสนแสบ
** เพลง เคียงเรียม
** เพลง สั่งเรียม
* **เพลงประกอบภาพยนตร์ [[พันท้ายนรสิงห์]]**
** เพลง น้ำตาแสงไต้
* **อัลบั้ม เพลงประกอบละคร ลูกกรุง**
** เพลง หยาดเพชร
** เพลง อาลัยรัก
** เพลง ทาสเทวี
** เพลง เป็นไปไม่ได้
** เพลง ความรักไม่รู้จบ
** เพลง รักไม่รู้ดับ
** เพลง ทำบุญด้วยอะไร
** เพลง พรานล่อเนื้อ
** เพลง เริงลีลาศ
** เพลง เคียงกัน Special Track (v.ลูกกรุง)
** เพลง หนาวเนื้อ (เพลงจากละคร แต่ไม่ได้อยู่ในอัลบั้ม)
* **อัลบั้ม RBSO Plays The Masterpiece**
** เพลง หยาดเพชร
** เพลง ที่รัก
** เพลง คืนหนึ่ง
** เพลง หนึ่งในร้อย
* **อัลบั้ม ข้ามเวลามาหา "กัน" - Back in time with GUN** 
** เพลง ใจรัก
** เพลง แสนรัก
** เพลง ขอพบในฝัน (Feat. ผิงผิง สรวีย์)
** เพลง ลมจ๋า
** เพลง สุขกันเถอะเรา 
** เพลง ฟลอร์เฟื่องฟ้า 
** เพลง ฉันจะฝันถึงเธอ  
** เพลง ลาวดวงเดือน  
** เพลง คิดถึง  
** เพลง พยุง 

* **อัลบั้ม ข้ามเวลามาหา "กัน" (Exclusive Box Set Version)
****ชุด ทิวา**
*** ใจรัก
*** ลมจ๋า
*** เหมันต์ที่ผ่านพ้นไป
*** สุขกันเถอะเรา
*** แสนรัก
*** เสน่หา
*** นกขมิ้น
*** พยุง
****ชุด ราตรี**
*** น้ำตาแสงไต้
*** ฉันจะฝันถึงเธอ
*** ขอพบในฝัน
*** ฟลอร์เฟื่องฟ้า
*** ลาวดวงเดือน
*** ดวงใจในฝัน
*** คิดถึง
*** กลิ่นราตรี

* **อัลบั้ม "สืบสานเพลงสุนทราภรณ์" ร่วมฉลองครบ 83 ปีวงดนตรีสุนทราภรณ์** 
** เพลง รักเอาบุญ

* ** Single, เพลงประกอบละคร ซีรีส์ ภาพยนตร์, และเพลงโอกาสพิเศษ**
** เพลง ระยะทำใจ
** เพลง หวังดีประสงค์รัก Feat. VieTrio
** เพลง ปลุกฉันได้ไหม
** เพลง ข้างๆหัวใจ (OST. ละคร [[เรือนแพ]])
** เพลง เหวี่ยงก็รัก
** เพลง อาจเคยเป็นคนไม่ดี
** เพลง ในหลวงของแผ่นดิน (รวมศิลปินแกรมมี่ และเอ็กแซ็กท์)
** เพลง Bad Valentine
** เพลง ลูกพี่ลูกน้อง Ft. [[ภาคิน คำวิลัยศักดิ์]] (OST. ละคร ลูกพี่ลูกน้อง)
** เพลง พิมพ์ไว้ในใจ
** เพลง ฉันรักไม่พอหรือเธอขอมากไป (อัลบั้ม Club Friday Based On True Story By เอิ้น พิยะดา )
**เพลง รักเธอนิรันดร์ (OST. ละคร **บ่วงวันวาร**)
** เพลง หนึ่งในพันล้าน (OST. ละคร **บ่วงวันวาร**)
** เพลง คำสัญญา (OST. ละคร [[คู่กรรม]])
** เพลง ครึ่งใจ
** เพลง กาลเวลา (อัลบั้ม 10 Years of Love บทเพลงรักจากเดอะสตาร์)
** เพลง รักของฉันนั้นคือเธอ (อัลบั้ม 10 Years of Love บทเพลงรักจากเดอะสตาร์)
** เพลง รักแท้อยู่เหนือกาลเวลา (OST. ละคร สุภาพบุรุษจุฑาเทพ : [[คุณชายรัชชานนท์]])
** เพลง อยู่เพื่อรัก (OST. ละคร [[จ้าวพายุ]])
** เพลง เท่าที่รู้คือฉันรักเธอ (OST. ละคร [[สื่อริษยา]])
** เพลง คนไม่สำคัญ (OST. ละคร [[บัลลังก์เมฆ]])
** เพลง เมดเลย์ 4 บทเพลงพระราชนิพนธ์ ในโครงการ คีตราชนิพนธ์ (ร่วมกับ [[4 โพดำ]] และ [[เรืองฤทธิ์ ศิริพานิช]])
** เพลง เพื่อเธอ (OST. ละคร **เพื่อเธอ**)
** เพลง คนที่ไม่คู่ควร (OST. ละคร **เพื่อเธอ**)
** เพลง เรา (Single ในนาม  [[ 4 โพดำ]])
** เพลง จากลูกของแผ่นดิน (รวมศิลปินแกรมมี่ และเอ็กแซ็กท์)
** เพลง หัวใจรอคำว่ารัก (OST. ละคร [[รากนครา]])
** เพลง ใกล้ชิดแพ้คิดถึง (OST. ซีรีส์ My Dear Loser รักไม่เอาถ่าน ตอน Monster Romance)
** เพลง เธอเป็นของเขา (OST. ละคร **สายรักสายสวาท**)
** เพลง ฝากน้อง (เพลงประจำ [[โรงเรียนสวนกุหลาบวิทยาลัย]])
** เพลง 7 Wonders (Single ในนาม 7 Wonders)
** เพลง ดีดดิ้น (Single ในนาม 7 Wonders)
** เพลง Sticker
** เพลง จะไม่ลืม (เพลงอำลาอาลัย [[วิชัย ศรีวัฒนประภา]])
** เพลง เธอกลับมาเพื่อหมุนเข็มนาฬิกาให้เดินกลับหลัง (ร่วมกับ [[ 4 โพดำ]])
** เพลง ประกาศ (I Want You For Christmas)
** เพลง ขอบคุณกันและกัน (ร่วมกับ [[ 4 โพดำ]])
** เพลง กอด (OST. ละคร [[ทองเอก หมอยา ท่าโฉลง]])
** เพลง ดูแลกัน feat. อุ๋ย บุดด้าเบลส (ร่วมงานกับ [[เมืองไทยประกันชีวิต]])
**เพลง เคียงกัน Feat. D Gerrard
** เพลง รักไม่มีวันตาย (OST. ละคร [[เล่ห์บรรพกาล]])
** เพลง ไร้พันธนาการ (Musicial From Home 2 Project) ร่วมกับ แก้ม กุลกรณ์พัชร์
** เพลง นิทานพันดาว (OST. ซีรีส์ [[นิทานพันดาว]])
** เพลง มาลี (ร่วมงานกับ รายการ **โต๊ะแชร์**)
** เพลง ฮักกลับบ้าน Feat. [[4 โพดำ]] (ร่วมงานกับ New Gen Hug บ้านเกิด)
** เพลง คิดอะไรอยู่ x สไมล์ ภาลฎา Feat. แท่ง ศักดิ์สิทธิ์ x นุ้ย สุจิรา x น้องอินเตอร์ (OST. ละคร [[ผู้ใหญ่สันต์ กำนันศรี]])
** เพลง ไปต่อหรือรอจบ Feat. Klear
** เพลง เสน่หา (ร่วมงานกับ **JKN Global Media**)
** เพลง ไม่ได้อยากลืม
** เพลง ตลอดไปของฉันจะเป็นของเธอ
** เพลง หมดทางไป
** เพลง ดวงจันทร์ (OST. ภาพยนตร์ **ดับแสงรวี After Sundown**)
** เพลง คนขี้เหงา (Home Alone) Ft. [[พีรวัส แสงโพธิรัตน์]]
** เพลง ฝันที่แปลว่าเธอ (OST. ละคร **ไมโครโฟนม่วนป่วนรัก**)
** เพลง เคียงขวัญ (OST. ละคร [[พรหมลิขิต]])
** เพลง พรากรัก (OST. ละคร **คู่พระคู่นาง**)
** เพลง มนต์รักแม่กลอง (OST. ละคร  **มนต์รักแม่กลอง**)
** เพลง เสมือนดวงใจ Ft. [[กานต์ ทศน]]
** เพลง คนช้ำที่อัมพวา (OST. ละคร  **มนต์รักแม่กลอง**)
** เพลง สุดท้ายคือเธอ (OST. ละคร  **มนต์รักแม่กลอง**)
** เพลง คนเดียวในจักรวาล (OST. ซีรีส์ **Last Meal Universe อาหารมื้อสุดท้ายก่อนโลกกลายเป็นทางด่วนอวกาศ**)
** เพลง ใจหนอใจ (OST. ภาพยนตร์ [[กิ่งแก้ว (ภาพยนตร์ปี พ.ศ. 2569)]])

* **Cover/Live Session**
** เพลง ออเจ้าเอย
** เพลง ความทรงจำที่สวยงาม (ฺBeautiful Memories)
** เพลง วันนั้นฝนก็ตกแบบนี้แหละ (Rainy Day)
** เพลง อะไรก็ได้ (Anything)
** เพลง [Medley] สองใจ, ดึงดัน, กีดกัน, ใครคิดถึง, ท้องฟ้า
** เพลง ไม่ได้อยากลืม Ft. [[ธนนท์ จำเริญ]]
** เพลง ถอย x หมดทางไป Ft. Aof Gliss
** เพลง เธอคือกาแฟในตอนเช้า
** เพลง คนขี้เหงา (Home Alone) Ft. [[ชวรินทร์ เพริศพิริยะวงศ์]]
** เพลง ข้าง ๆ หัวใจ x หมอนอิง Ft. [[ชวรินทร์ เพริศพิริยะวงศ์]]
** เพลง ฝันที่แปลว่าเธอ Ft. [[ก้อง ห้วยไร่]]
** เพลง ธิดาประจำอำเภอ
** เพลง รักเอ๋ย
** เพลง ลั่นทม
** เพลง เธอไม่ชอบฝน (Rainfall) ร่วมกับ [[4 โพดำ]]
** เพลง ปราถนา (Have Good Wishes)
** เพลง ดอกไม้ที่รอฝน (Spring) Ft. [[เรืองฤทธิ์ ศิริพานิช]]
** เพลง นิราศรักเอย (FAREWELL) ร้องร่วมกับ ต้าห์อู๋ พิทยา
** เพลง คนเดียวในจักรวาล (Live Session)
** เพลง ตาแดงแดง ร่วมกับ Jaar Proudpetch
** เพลง BIE SUKRIT LOVE SONG MEDLEY ร่วมกับ [[4 โพดำ]]
** เพลง ดอกกระเจียวบาน ร่วมกับ [[4 โพดำ]]

=== ละครเวที ===


=== ภาพยนตร์ ===


=== ละครโทรทัศน์ ===


=== ซีรีส์ ===


=== ซิตคอม ===


=== รายการโทรทัศน์ ===


=== โฆษณา ===


=== พากย์เสียง ===


=== รายการโทรทัศน์ (รับเชิญ) ===


=== รายการออนไลน์ ===


== คอนเสิร์ต ==

=== คอนเสิร์ตของกัน นภัทร และแขกรับเชิญในคอนเสิร์ตต่าง ๆ ===



== รางวัล ==

=== รางวัลที่ได้รับและถูกเสนอชื่อเข้าชิง ===



== ชื่อกลุ่มแฟนคลับ (FANDOM) ==
ชื่อกลุ่มแฟนคลับ (ชื่อด้อม) ของกัน นภัทร ชื่อว่า **SUNBLOCK** (ซันบล็อก) และมี Hashtag ประจำกลุ่มแฟนคลับคือ **#SUNBLOCKGN''' โดยชื่อนี้ถูกตั้งขึ้นโดยกัน นภัทร เมื่อวันที่ 15 พฤศจิกายน 2564 และประกาศ Hashtag อย่างเป็นทางการเมื่อวันที่ 19 พฤศจิกายน 2564

กัน นภัทร ได้ให้ความหมายไว้ว่า SUNBLOCK หรือ ครีมกันแดด เป็นสิ่งที่เขาต้องพกติดตัวตลอดและขาดไม่ได้ เขาจึงเปรียบแฟนคลับเป็นครีมกันแดด เพราะเขาขาดแฟนคลับไปไม่ได้เหมือนกัน นอกจากนี้ ยังมีสโลแกนน่ารัก ๆ ที่ถูกคิดโดยเจ้าตัวว่า "กันแดด กันดำ กันภัย ป้องกันเราไง"

## เครื่องราชอิสริยาภรณ์
* 

## อ้างอิง

## แหล่งข้อมูลอื่น
* กันเดอะสตาร์   
* 

หมวดหมู่:นักร้องจากจังหวัดสุพรรณบุรี‎‎
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินสังกัดเดอะ วัน เอ็นเตอร์ไพรส์
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:ผู้ได้รับเครื่องราชอิสริยาภรณ์ ร.ง.ภ.
หมวดหมู่:นักแสดงสังกัดช่องวัน